ai4bharat/Pralekha huggingface dataset:
மத்திய அமைச்சரவை
ஆசிரியர் பணி நிலை அவசரச் சட்டம் 2019-ல் இடஒதுக்கீட்டிற்கு மத்திய அமைச்சரவை ஒப்புதல்
பல்கலைக்கழகம் / கல்லூரி என்பது “துறை அல்லது பாடப்பிரிவு” என பல பிரிவுகளாக அடையாளம் காணப்படுவதற்கு பதிலாக ஒரு அலகு என்று கருதப்படுவதற்கு “மத்திய கல்வி நிறுவனங்கள்  அவசரச் சட்டம் 2019” பிரகடனப்படுத்தப்படுவதற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்தள்ளது.
தாக்கம் :
இந்த முடிவு திறமையான, தகுதியுள்ள மாணவர்களை ஈர்க்கும் வண்ணம் உயர் கல்வி நிறுவனங்களின் பயிற்றுவிக்கும் தரத்தை மேம்படுத்தும் என்று எதிர்பார்க்கப்படுகிறது.
பயன்கள் :
இந்த முடிவு ஆசிரியர் பணி நிலையில் 5,000-த்திற்கும் மேற்பட்ட பணியிடங்களை நிரப்புவதற்கு வழி வகுப்பதோடு, அரசியல் சட்டத்தின் 14, 16, 21 ஆகிய பிரிவுகள் நடைமுறைப்படுத்தப்படுவதை உறுதி செய்யும். மேலும், பட்டியலிடப்பட்ட வகுப்பினர் / பழங்குடியினர் மற்றும் சமூகம் மற்றும் கல்வியைப் பொறுத்தவரை பிற்படுத்தப்பட்ட வகுப்பினருக்கு வரையறுக்கப்பட்ட இடஒதுக்கீட்டை தருவதற்கு உதவும்.
சுற்றுச்சூழல் மற்றும் வனத்துறை அமைச்சகம்
சுற்றுச்சூழல் தகவல், விழிப்புணர்வு, திறன் மேம்பாடு மற்றும் வாழ்வாதாரத் திட்டம் பிரதமரின் மிஷன் லைஃப் செய்தியை மக்களிடம் கொண்டு செல்கிறது
சுமார் 59,500 பேர் சுற்றுச்சூழலுக்கு உகந்த வாழ்க்கை முறைகளை ஏற்றுக்கொள்வதற்கும் மேம்படுத்துவதற்கும் உறுதியளிக்கப்பட்ட  )ஆவதற்கு உத்வேகம் அளித்தனர்
சுற்றுச்சூழல் தகவல், விழிப்புணர்வு, திறன் மேம்பாடு மற்றும் வாழ்வாதாரத் திட்டம், தில்லி, உத்தரகண்ட் பஞ்சாப் ஆகிய மாநிலங்களின் திட்ட மையங்கள் மற்றும் வளக் கூட்டாளர்களால்  2023 மார்ச் 20-24 வரை மிஷன் லைஃபை ஊக்குவிக்கும் ஐந்து நாள் வெகுஜன விழிப்புணர்வு நிகழ்ச்சி நடத்தப்பட்டது. பிரதமர் திரு நரேந்திர மோடி அவர்களால் தொடங்கப்பட்ட மிஷன் லைஃப், வீணான நுகர்வுக்கு பதிலாக கவனத்துடன் சுற்றுச்சூழல் உணர்வோடு தேவைக்கேற்ற பயன்பாடுகளை ஊக்குவிப்பதில் கவனம் செலுத்துகிறது. சுற்றுச்சூழலுக்கு உகந்த வாழ்க்கை முறைகளை ஏற்றுக்கொள்வதற்கும் மேம்படுத்துவதற்கும் உறுதியளிக்கப்பட்ட ப்ரோ-பிளானெட் பீப்பிள்  எனப்படும் தனிநபர்களின் உலகளாவிய ஒருங்கிணைப்பை உருவாக்குவதை இந்த முயற்சி நோக்கமாகக் கொண்டுள்ளது.
சுற்றுச்சூழல் தகவல், விழிப்புணர்வு, திறன் மேம்பாடு மற்றும் வாழ்வாதாரத் திட்டம் ஏற்பாடு செய்த மிஷன் லைஃப் மற்றும் அதன் கருப்பொருள்கள் பற்றிய விழிப்புணர்வு நிகழ்ச்சிகளில் சுமார் 59,500 பேர்  பங்கேற்றனர். ஹரித்வார், ரிஷிகேஷ் மற்றும் டேராடூனில் உள்ளூர் சமூகங்கள் மற்றும் மாணவர்களை குறிவைத்து விழிப்புணர்வு நடவடிக்கைகள் நடத்தப்பட்டன. சுற்றுச்சூழலுக்கு உகந்த வாழ்க்கை முறைகளை பின்பற்றவும், உலகை சிறந்த இடமாக மாற்ற உறுதிபூண்டுள்ள சுற்றுச்சூழல் உணர்வுள்ள தனிநபர்களின் உலகளாவிய ஒருங்கிணைப்பை உருவாக்கவும் இந்த திட்டம் மக்களை ஊக்கப்படுத்துகிறது.
ஹரித்வாரில், ஹர்-கி-பௌரி, மேல் மற்றும் கீழ் சந்தை மற்றும் கோட்வாலி சௌக் ஆகிய இடங்களில் இதற்கான பிரச்சாரம் மேற்கொள்ளப்பட்டது. டூன் பல்கலைக்கழகம், ஸ்ரீ தேவ் பூமி தொழில்நுட்ப நிறுவனம், கிங்ஸ்டன் இம்பீரியல் இன்ஸ்டிடியூட் ஆப் டெக்னாலஜி, குருகுல் காங்கிரி விஸ்வவித்யாலயா மற்றும் பதஞ்சலி பல்கலைக்கழகம் ஆகியவற்றில் அணிவகுப்பு உறுதிமொழி மற்றும் கலந்துரையாடல் அமர்வுகள் நடத்தப்பட்டன. இந்த நிகழ்ச்சியில் பல்வேறு சமூகத்தினர் மாணவர்கள் மற்றும் ஆசிரியர்கள் கலந்துகொண்டனர்.
பர்மார்த் நிகேதனில், மாலை கங்கா ஆரத்தியின் போது, மிஷன் லைஃப்பின் முக்கியத்துவம் குறித்து பங்கேற்பாளர்களுக்கு தெரிவிக்கப்பட்டது. அங்கு சுவாமி சிதானந்த சரஸ்வதி மற்றும் சாத்வி பகவதி சரஸ்வதி ஆகியோர் சுற்றுச்சூழல் நட்பு வாழ்க்கையின் முக்கியத்துவத்தை வலியுறுத்தினர். உலக வனவிலங்கு நிதிய ஒருங்கிணைப்பாளர் டாக்டர். ஜி அரீந்திரன்; உலக வனவிலங்கு நிதிய கண்காணிப்பாளர்  திரு. ராஜீவ் குமார், ஜவாஹர்லால் நேரு பல்கலைக்கழக கண்காணிப்பாளர்  திருமதி ஸ்வாதி சிங்; மற்றும் IO, UKPCB EIACP PC-RP, திருமதி நிஹாரிகா டிம்ரி ஆகியோருக்கு ருத்ராக்ச மரக்கன்று கொடுத்து சுவாமி சிதானந்த சரஸ்வதிஜி வாழ்த்தினார். உலக வனவிலங்கு நிதியம் உட்பட மேற்கண்ட அமைப்புகள் பல்வேறு நிகழ்ச்சிகளுக்கு ஏற்பாடுகளை செய்துள்ளன.
மேலும் முழுமையான தகவல்களைத் தெரிந்து கொள்ள:
https://pib.gov.in/PressReleasePage.aspx?PRID=1910840
ரசாயனம் மற்றும் உரங்கள் அமைச்சகம்
லிபோசோமல் அம்ஃபோடெரிசின்- பி மருந்தின் 61,120 குப்பிகள் கூடுதலாக ஒதுக்கீடு: மத்திய அமைச்சர் திரு டி வி சதானந்த கவுடா
கருப்புப் பூஞ்சை என்று அழைக்கப்படும் மியூகோர்மைகாஸிஸ் நோயின் சிகிச்சையில் அளிக்கப்படும் லிபோசோமல் அம்ஃபோடெரிசின்- பி மருந்தின் 61,120 குப்பிகள் கூடுதலாக அனைத்து மாநிலங்களுக்கும், யூனியன் பிரதேசங்களுக்கும், மத்திய நிறுவனங்களுக்கும் ஒதுக்கப்பட்டிருப்பதாக மத்திய ரசாயனங்கள் மற்றும் உர அமைச்சர் திரு டி வி சதானந்த கவுடா இன்று அறிவித்துள்ளார்.
https://twitter.com/DVSadanandGowda/status/1407573989946318849?s=20
இந்த நோயால் பாதிக்கப்பட்டுள்ளவர்களுக்கு போதுமான மருந்து கிடைப்பதை உறுதி செய்யும் வகையில் இதுவரை சுமார் 7.9 லட்சம் குப்பிகள் நாடு முழுவதும் ஒதுக்கப்பட்டிருப்பதாக அமைச்சர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729639
நிதி அமைச்சகம்
சர்வதேச நாணய நிதியம் /உலக வங்கி கூட்டங்களில் இலங்கையின் கடன் பிரச்சினைகள் குறித்த உயர்மட்ட கூட்டம்
மத்திய நிதி மற்றும் கார்ப்பரேட் விவகாரங்களுக்கான அமைச்சர் திருமதி. நிர்மலா சீதாராமன் சர்வதேச நாணய நிதியம்  - உலக வங்கி  வசந்த கால கூட்டத் தொடர்களில் இன்று வாஷிங்டன் D.C இல் இலங்கையின் கடன் பிரச்சினைகள் குறித்த உயர்மட்ட கூட்டத்தில் நிர்மலா சீதாராமன் பங்கேற்றார்.
ஜப்பான் நிதியமைச்சர் திரு. சுசுகி ஷுனிச்சி, பிரான்ஸ் கருவூல பொது இயக்குனர் திரு. இம்மானுவேல் மௌலின் மற்றும் இலங்கையின் நிதி அமைச்சர் திரு. ஷெஹான் சேமசிங்க ஆகியோர் இந்த சந்திப்பில் கலந்துகொண்டனர். இலங்கையின் ஜனாதிபதியும் நிதியமைச்சருமான திரு. ரணில் விக்கிரமசிங்க காணொளி வாயிலாக இதில் கலந்து கொண்டார்
இந்நிகழ்வின் நோக்கமானது இலங்கையுடன் இணைந்து கடன் வழங்குவதில் கடன் மறுசீரமைப்பு செயல்முறை தொடர்பான பலதரப்பு ஒத்துழைப்பை நிரூபிப்பதாகும். இந்நிகழ்வில், இலங்கையின் ஒருங்கிணைந்த கடன் மறுசீரமைப்பை வழிநடத்த இந்தியா, ஜப்பான் மற்றும் பிரான்ஸ் ஆகிய மூன்று இணைத் தலைவர்களின் கீழ் இலங்கை மீதான கடன் மறுசீரமைப்பு பேச்சுவார்த்தை செயல்முறையை தொடங்குவதாக அமைச்சர்கள் அறிவித்தனர்.
மத்திய நிதி அமைச்சர் திருமதி. நிர்மலா சீதாராமன் தற்போதைய பொருளாதார நெருக்கடியை கையாள்வதில் இலங்கைக்கு ஆதரவளிக்கும் இந்தியாவின் உறுதிப்பாட்டை வெளிப்படுத்தினார். கடன் மறுசீரமைப்பு விவாதங்களில் அனைத்து கடனாளிகளையும் நடத்துவதில் வெளிப்படைத்தன்மை மற்றும் சமத்துவத்தை உறுதிப்படுத்த கடனாளர்களிடையே ஒரு ஒத்துழைப்பு முக்கியமானது என்று அவர் வலியுறுத்தினார்.
பிரதமர் அலுவலகம்
பாய் தரு சிங் ஜி பிறந்த தினத்தில், அவரை நினைவுகூர்ந்தார் பிரதமர்
பாய் தரு சிங் ஜி பிறந்த தினத்தில், அவருக்கு பிரதமர் திரு நரேந்திர மோடி மரியாதை செலுத்தினார்.
இது குறித்து சுட்டுரையில் பிரதமர் கூறியிருப்பதாவது:
‘‘பாய் தரு சிங் ஜி பிறந்த நாளில் அவரை நினைவுகூர்கிறேன். அவரது தைரியத்தை வரும் தலைமுறையினரும், ஒரு போதும் மறக்கமாட்டர்கள். உண்மை மற்றும் நீதிக்கு, அவரின் அசைக்க முடியாத உறுதி மிகவும் ஊக்குவிக்கிறது.’’
அறிவியல் மற்றும் தொழில்நுட்பத்துறை
கொவிட்-19ஐக் கண்டறிவதற்கான உபகரணங்களை மத்திய உயிர்ம, மூலக்கூறு உயிரியல் மையம் கண்டுபிடிக்கும்
கொவிட்-19 தொற்று வளர்ம சோதனைக்கும் மத்திய உயிர்ம, மூலக்கூறு உயிரியல் மையம் திட்டம்
கொவிட்-19 தொற்று நோயைக் கட்டுப்படுத்தவும், அதனிடமிருந்து உயிர்களைக் காக்கவும் தொற்றை விரைந்து கண்டறியும் சோதனைகளால் மட்டுமே முடியும் என்று உலக சுகாதார அமைப்பு வலியுறுத்தியுள்ளது. உலக சுகாதார அமைப்பின் இந்த அழைப்பை ஏற்று, மத்திய உயிர்ம, மூலக்கூறு உயிரியல் மையம், விலை குறைந்த, துல்லியமாக நோய்த் தொற்றைக் கண்டறியும் உபகரணங்களை உருவாக்கும் பணியில் தீவிரமாக ஈடுபட்டுள்ளது. இதன் மூலம் அவற்றை விரிவாக விநியோகிக்க முடியும்.
‘’ எங்களது உற்பத்தி நிறுவனங்களுக்கு நாங்கள் உதவி வருகிறோம்; அவர்களது உத்திகளைச் செயல்படுத்த நாங்கள் ஒத்துழைப்பு அளிக்கிறோம். அவர்கள் அளித்துள்ள தொற்று கண்டறியும் உபகரணங்களை நாங்கள் சோதித்து வருகிறோம். இது நல்லபடியாக நடந்தால், இரண்டு, மூன்று வாரங்களில் சிறந்த உபகரணங்களைக் கண்டுபிடிக்க முடியும். தரமான, துல்லியமான உபகரணங்கள் இதற்கு மிகவும் முக்கியமாகும். உபகரணங்கள் 100 சதவீத துல்லிய முடிவுகளை அளித்தால் மட்டுமே, அவற்றுக்கு அங்கீகாரம் அளிக்கப்படும் ‘’ என்று சிசிஎம்பியின் இயக்குநர் டாக்டர். ஆர்.கே.மிஸ்ரா கூறியுள்ளார்.
உபகரணத்தின் விலையை அமைப்பு கருத்தில் கொண்டுள்ளது. ‘’ பரிசோதனை என்பது ஆயிரம் ரூபாய்க்குள் முடிவதாக இருக்க வேண்டும் என நாங்கள் மதிப்பிட்டுள்ளோம். உபகரணங்களின் விலை ரூ.400- 500 என்ற அளவில் குறைவாக இருக்க வேண்டும் என்று நாங்கள் கருதுகிறோம். ஆனால், தற்போதைக்கு இதை எங்களால் உறுதியாகக் கூறமுடியாது. தரப்படுத்துதல் இதில் அவசியமாகும்’’ என்று டாக்டர் மிஸ்ரா கூறியுள்ளார்.
மேலும், சிசிஎம்பி கொவிட்-19 தொற்றைக் கண்டறிவதற்கான வளர்ம சோதனைக்கும் திட்டமிட்டு வருகிறது. இதற்கான வசதிகள் தங்கள் நிறுவனத்தில் உள்ளதாக டாக்டர் மிஸ்ரா கூறுகிறார். அரசிடமிருந்து அனுமதியும் பெறப்பட்டுள்ளதாக அவர் தெரிவித்தார். சோதனையை மேற்கொள்ள ,மாதிரி மற்றும் உபகரணம் இன்னும் தங்களுக்கு கிடைக்கவில்லை என்று அவர் கூறினார். ‘’ இதற்கிடையே, இதற்கான வசதிகள் செய்யப்பட்டு, நகரின் அங்கீகரிக்கப்பட்ட இடங்களுக்கு சோதனைக்காக செல்பவர்களுக்கு பயிற்சி அளித்து வருகிறோம் ‘’என்று அவர் கூறினார். தெலங்கானா மாநிலத்தில், 5 சோதனை மையங்களுக்கு அரசு அங்கீகாரம் அளித்துள்ளது. சிசிஎம்பி 25 பேருக்கு பயிற்சி அளித்து வருகிறது. இவர்கள் இந்த மையங்களுக்கு சென்று சோதனை மேற்கொள்வார்கள்.
ஹைதராபாத் நிஜாம் மருத்துவ அறிவியல் நிறுவனம், காந்தி மருத்துவமனை, உஸ்மானியா பொது மருத்துவமனை, சர்.ரொனால்டு ராஸ் தொற்று நோய் மருத்துவமனை, வாரங்கல் மருத்துவமனை உள்ளிட்ட மருத்துவமனைகளில், கொவிட்-19 ஆய்வுக்கூடங்கள் செயல்பாட்டுக்கு வரும். மரபணு விரல் ரேகை மற்றும் ஆய்வு மையம் சிடிஎப்டியும் இந்தப் பணியில் இணைக்கப்பட்டுள்ளது
தொற்றைத் தடுக்கும் தடுப்பு மருந்து, ஊசி மருந்துகளை கண்டுபிடிப்பது மற்றொரு அம்சமாகும். ஆனால், தற்போதைக்கு சிசிஎம்பி இந்தப் பணியில் ஈடுபடவில்லை. ‘’இதில் ஈடுபடுவதற்கு எங்களிடம் நிபுணத்துவம் இல்லை. இருப்பினும், தொற்று கண்டறியப்படுமானால், அதுகுறித்த சோதனையை மேற்கொள்ளும் நடைமுறையை உருவாக்க நாங்கள் முயுற்சிப்போம்’’ என்று டாக்டர் மிஸ்ரா கூறினார். சிசிஎம்பியின் துணை நிறுவனமான இந்திய ரசாயன தொழில்நுட்ப நிறுவனம் மேற்கொண்டுள்ள புதிய மருந்து கண்டுபிடிக்கும் பணி வெற்றி பெற நீண்டகாலம் பிடிக்கலாம் என்று அவர் தெரிவித்தார்.
கலாசாரத்துறை அமைச்சகம்
கேதார்நாத்துக்கு நவம்பர் 5-ம் தேதி செல்கிறார் பிரதமர் மற்றும் ஸ்ரீ ஆதி சங்கராச்சார்யா சமாதியை தொடங்கி வைக்கிறார்
உத்தராகண்ட் கேதார்நாத்துக்கு பிரதமர் திரு நரேந்திர மோடி, நவம்பர் 5ம் தேதி செல்கிறார்.
கேதார்நாத் கோயிலில் பிரதமர் பிரார்த்தனை செய்கிறார். அதன்பின், ஆதி சங்கராச்சார்யா சமாதியை திறந்து வைக்கிறார் மற்றும் ஸ்ரீ ஆதி சங்கராச்சார்யா சிலையை தொடங்கி வைக்கிறார். 2013ம் ஆண்டு வெள்ளத்தில் சேதமடைந்த பிறகு, இந்த சமாதி மீண்டும் கட்டப்பட்டுள்ளது. ஒட்டுமொத்த மறுகட்டுமான பணியும், பிரதமரின் வழிகாட்டுதலின் கீழ் மேற்கொள்ளப்பட்டது. அவர் இத்திட்டத்தை தொடர்ந்து ஆய்வு செய்து கண்காணித்தார்.
சரஸ்வதி அஸ்தாபத்தில்  முடிக்கப்பட்ட மற்றும் நடைபெறும் வளர்ச்சி பணிகளை பிரதமர் ஆய்வு செய்கிறார்.
இங்கு நடைபெறும் பொதுக்கூட்டத்திலும் பிரதமர் உரையாற்றுகிறார். நிறைவு செய்யப்பட்ட முக்கிய கட்டுமான திட்டங்களை அவர் தொடங்கிவைக்கிறார். சரஸ்வதி நதி தடுப்புச் சுவர் மற்றும் படித்துறைகள், மந்தாகினி ஆறு தடுப்புச் சுவர், தீர்த் புரோகித் இல்லங்கள் மற்றும் மந்தாகினி ஆற்றில் கருட் சாத்தி பாலம் உட்பட முக்கிய கட்டுமான திட்டங்களை பிரதமர் தொடங்கி வைக்கிறார். இந்த திட்டங்கள் ரூ.130 கோடிக்கும் மேற்பட்ட செலவில் முடிக்கப்பட்டுள்ளன. சங்கம் படித்துறை மறுசீரமைப்பு, முதல் உதவி மற்றும் சுற்றுலா உதவி மையம், நிர்வாக அலுவலகம், மருத்துவமனை, இரண்டு விருந்தினர் இல்லங்கள், காவல் நிலையம், கட்டுப்பாட்டு மையம், மழைக்கால தங்குமிடம், சரஸ்வதி மக்கள் வசதி மையம் உட்பட ரூ.180 கோடிக்கும் மேற்பட்ட பல திட்டங்களுக்கு அவர் அடிக்கல் நாட்டுகிறார்.
குறு சிறு மற்றும் நடுத்தர தொழில் துறை அமைச்சகம்
எல்லைகளுக்கு அப்பால் வர்த்தகம்: சர்வதேச எஸ்எம்ஈ மாநாடு-2018 புதுதில்லியில் தொடங்கியது
சர்வதேச எஸ்எம்ஈ மாநாடு – 2018ல் பிரதிநிதிகளிடையே மத்திய சிறு, குறு மற்றும் நடுத்தரத் தொழில்கள் துறை இணையமைச்சர் கிரிராஜ் சிங் உரையாற்றுகிறார்.
புதுதில்லியில் 2018 ஏப்ரல் 22 தொடங்கி 24 வரை நடைபெறும் முதலாவது சர்வதேச சிறு, குறு மற்றும் நடுத்தரத் தொழில்கள்  மாநாட்டில் 37 நாடுகளிலிருந்து பிரதிநிதிகள் பங்கேற்றுள்ளனர். இந்த நாடுகளிலிருந்து வந்துள்ள பிரதிநிதிகள் தங்கள் நாடுகளில் வேளாண்மை, சுகாதாரம், பாதுகாப்பு உத்திகள் பயிற்சி, கல்வி, சரக்குப் போக்குவரத்து, டிஜிட்டல் பொழுதுபோக்கு, கழிவு நிர்வாகம் போன்ற துறைகளைச் சேர்ந்த சிறுதொழில்களின் பிரதிநிதிகள் ஆவர். இந்த மாநாட்டை நடத்தும் இந்தியாவிலிருந்து 400-க்கும் அதிகமான தொழில்முனைவோர் இடம்பெற்றுள்ளனர்.
இந்த இரண்டுநாள் மாநாட்டில், ‘எல்லைகளைக் கடந்து’ என்றழைக்கப்படும் காதி ஆடை அலங்கார அணிவகுப்பு நடைபெறவுள்ளது. இந்த மாநாட்டில் பெண் தொழில்முனைவோருக்கான சிறப்பு அமர்வு உள்ளது. இதில் பெண் தொழில் முனைவோருக்கு நீடிக்கவல்ல வாழ்க்கை முறையை உருவாக்குவது குறித்து வெற்றிகளை ஈட்டிய பெண் தொழில்முனைவோர் விவாதிக்கவுள்ளனர்.
இந்த மாநாட்டின்போது தங்களின் வணிகம் மற்றும் உற்பத்திப் பொருள்களை காட்சிப்படுத்த இந்தியாவிலிருந்தும், வெளிநாடுகளிலிருந்தும் சுமார் 150 நிறுவனத்தினர் அரங்குகளை அமைத்துள்ளனர். தொடக்க விழாவின்போது இந்தியாவின் 35 ‘சிறுதொழில் ஜாம்பவான்கள்’ அமைச்சரால் பாராட்டப்பட்டனர்.
இத்தகைய மாநாடு அனைத்து துறைகளுக்கும் இடையே ஒரு பாலமாக விளங்கும் என்றும் நாட்டில் உள்ள இளைஞர்களுக்கு வேலைவாய்ப்புகளை உருவாக்குவதன் மூலம் மக்களின் பங்களிப்பைப் பயன்படுத்த இந்தியாவிற்கு உதவும் என்றும் சிறு, குறு மற்றும் நடுத்தரத் தொழில்கள் துறை இணையமைச்சர் திரு. கிரிராஜ் சிங் நம்பிக்கை தெரிவித்தார்.
------
(Visitor Counter : 122
பிரதமர் அலுவலகம்
ஜப்பான் பிரதமருடன் பிரதமர் சந்திப்பு
பிரதமர் திரு.நரேந்திர மோடி ஜப்பான் பிரதமர் திரு. ஃபுமியோ கிஷிடாவுடன் இருதரப்பு பேச்சுவார்த்தையில் ஈடுபட்டார். ஜப்பான் முன்னாள் பிரதமர் ஷின்சே அபேயின் மறைவுக்கு பிரதமர் தனது ஆழ்ந்த இரங்கலை தெரிவித்து கொண்டார். இந்தியா-ஜப்பான் இடையே நல்லுறவை பேணுவதிலும், இந்தோ-பசிபிக் பிராந்தியங்களிடையே திறந்த மற்றும் சுதந்திரமான உறவை வளர்ப்பதிலும் மறைந்த பிரதமர் அபேயின் பங்களிப்புகளை பிரதமர் மோடி குறிப்பிட்டார்.
இருதரப்பு உறவுகளை மேலும் வலுப்படுத்துவது குறித்து இருநாட்டு தலைவர்களும் ஆக்கப்பூர்வமான கருத்துகளை பரிமாறி கொண்டனர். மேலும், உலகளாவிய பல்வேறு பிரச்சினைகள் குறித்தும் இருவரும் விவாதித்தனர். பல்வேறு துறைகளிலும் பிராந்திய மற்றும் சர்வதேச அளவில் இருநாடுகளும் இணைந்து பணியாற்றுவது குறித்த தங்கள் உறுதிப்பாட்டை இருவரும் பகிர்ந்து கொண்டனர்.
மனித வள மேம்பாட்டு அமைச்சகம்
8-வது அட்டவணையில் இடம் பெற்றுள்ள 22 மொழிகளிலும் புதிய என்சிஇஆர்டி பாடப்புத்தகங்கள் உருவாக்கப்படும்
தேசிய கல்விக் கொள்கை 2020 அடிப்படையில் புதிய தேசிய பாடத்திட்ட கட்டமைப்பு மற்றும் புதிய பாடப்புத்தகங்கள் குறித்த உயர்மட்டக் கூட்டம் மத்திய கல்வியமைச்சர் திரு.தர்மேந்திர பிரதான் தலைமையில் புதுதில்லியில் நடைபெற்றது.
கல்வித்துறை செயலாளர் திரு.சஞ்சய் குமார், என்சிஇஆர்டி மூத்த அதிகாரிகள், தேசிய பாடத்திட்ட கட்டமைப்புக் குறித்த தேசிய வழிகாட்டும் குழுவின் உறுப்பினர்கள் இந்தக் கூட்டத்தில் கலந்து கொண்டனர்.
அரசியல் சாசனத்தின் 8-வது அட்டவணையில் இடம் பெற்றுள்ள 22 மொழிகளில் பாடப்புத்தகங்களை உருவாக்குமாறு கூட்டத்தில் அதிகாரிகளுக்கு அமைச்சர் அறிவுறுத்தினார். பன்மொழி கல்வியை மேற்கொள்ளும் தேசிய கல்விக்கொள்கை 2020 கண்ணோட்டத்திற்கு ஏற்ப இந்த நடவடிக்கை அமையும்.
என்சிஇஆர்டி உருவாக்கிய “மந்திரப் பெட்டி” என்னும் கற்றல் மற்றும் கற்பிக்கும் உபகரணம், கல்வி ஆதாரத்திற்கான வடிவில் ஒவ்வொரு பள்ளிக்கும் சென்றடைவதை முன்னெடுத்துச் செல்லும் என்று திரு.பிரதான் கூறினார். பல்வேறு புதுமையான கற்றல் – கற்பித்தல் பொருட்களை உருவாக்குவதில் படைப்புத் திறன் கொண்ட இளைஞர்களை இதில் இணைக்கும் வகையில், இந்த இயக்கத்தை பெரியளவில் மாற்றுவது அவசியமாகும் என அவர் வலியுறுத்தினார்.
நீர்வளத் துறை அமைச்சகம்
99 முன்னுரிமை பாசன திட்டங்களுக்கு மத்திய பங்களிப்பை அளிக்க திருத்தப்பட்ட புரிந்துணர்வு உடன்படிக்கை கையொப்பம்
பிரதமர் வேளாண் நீர்ப்பாசனத் திட்டத்தின் கீழ் நீண்ட கால பாசன நிதியின் மூலம் முன்னுரிமை அளிக்கப்பட்ட 99 பாசன திட்டங்களுக்கு மத்திய அரசின் பங்களிப்பு நிதியை அளிப்பதற்காக இந்திய அரசுக்கும்  மற்றும் தேசிய நீர் மேம்பாட்டு முகமை இடையே திருத்தியமைக்கப்பட்ட புரிந்துணர்வு உடன்படிக்கை நேற்று கையொப்பமானது.
அவ்வப்போது ஏற்படும் தேவைகளுக்கு ஏற்ப முன்னுரிமை அளிக்கப்பட்ட திட்டங்களுக்கு மத்திய உதவியை விடுவிக்க அமைச்சகத்திற்கு இது சாத்தியத்தை அளிக்கும்.
பிரதமர் வேளாண் நீர்ப்பாசனத் திட்டம் கடந்த 2015-16ம் ஆண்டு மத்திய அரசால் நாட்டில் அனைத்து விதமான வேளாண் நிலங்களுக்கும் பாசன வசதி அளிப்பதை சாத்தியமாக்கும் வகையில் தொடங்கப்பட்டது.
ஒரு சொட்டு நீரில் அதிக பயிர் என்ற நோக்கத்தை எட்டுவதும் கிராமப்புற பொருளாதாரத்தை வளர்ச் செய்வதும் இதன் நோக்கமாகும்
இந்த திட்டங்களுக்காக 2016-17 மற்றும் 2017-18 நிதியாண்டுகளில் ரூ. 7863 கோடி நிதி உதவி நீண்ட கால பாசன நிதியில் இருந்து அளிக்கப்பட்டுள்ளது.
பிரதமர் அலுவலகம்
ஆசிய விளையாட்டுப் போட்டியில் வெண்கலப் பதக்கம் வென்ற மகளிர் வில்வித்தை வீராங்கனைகளின் வெற்றியைப் பிரதமர் கொண்டாடினார்
இந்த சாதனைக்காக அங்கிதா பகத், சிம்ரஞ்சித் மற்றும் பஜன் கவுருக்கு வாழ்த்துக்கள்
ஆசிய விளையாட்டுப் போட்டிகளில் மகளிர் வில்வித்தை போட்டியில் வெண்கலப் பதக்கம் வென்ற அங்கிதா பகத், சிம்ரஞ்சித், பஜன் கவுர் ஆகியோருக்கு பிரதமர் திரு நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியிருப்பதாவது;
“ஆசிய விளையாட்டுப் போட்டியில் வெண்கலப் பதக்கம் வென்ற நமது மகளிர் வில்வித்தை வீராங்கனைகளின் வெற்றியை இந்தியா கொண்டாடுகிறது. அங்கிதா பகத், சிம்ரஞ்சித், பஜன் கவுர் ஆகியோருக்கு வாழ்த்துக்கள். அவர்களின் துல்லியம், குழுப்பணி, அர்ப்பணிப்பு ஆகியவை குறிப்பிடத்தக்கவை.”
----
(ANU/SM/SMB/KPG/KRS
(
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
அண்ணா பல்கலைக்கழகம் உள்ளிட்ட 15 முதன்மையான கட்டிடக்கலை மற்றும் திட்டமிடல் கல்வி நிறுவனங்கள், ஸ்மார்ட் நகரங்கள் திட்டத்தின் கீழ் செயல்படுத்தப்படும் 75 நகர்ப்புற திட்டங்களை ஆவணப்படுத்த உள்ளன.
75ஆம் ஆண்டு சுதந்திர கொண்டாட்டத்தின் ஒரு பகுதியாக மத்திய வீட்டு வசதி மற்றும் நகர்ப்புற விவகார அமைச்சகம் மற்றும் தேசிய நகர்ப்புற விவகாரங்கள் நிறுவனம் இணைந்து “ஸ்மார்ட் நகரங்கள் - நடவடிக்கை மற்றும் ஆராய்ச்சியை நோக்கிய ஆய்வு  என்ற திட்டத்தை தொடங்கியுள்ளன. இந்த திட்டத்தின் கீழ் அண்ணா பல்கலைக்கழகம் உள்ளிட்ட 15 முதன்மையான கட்டிடக்கலை மற்றும் திட்டமிடல் கல்வி நிறுவனங்கள், ஸ்மார்ட் நகரங்கள் திட்டத்தின் கீழ் செயல்படுத்தப்படும் 75 நகர்ப்புற திட்டங்களை ஆவணப்படுத்த உள்ளன.
ஸ்மார்ட் நகரங்கள் திட்டம் மூலம் மேற்கொள்ளப்படும் முக்கிய திட்டங்களை இந்த நிறுவனங்கள் ஆவணப்படுத்தும். இது, சிறந்த நடைமுறைகளிலிருந்து பெறப்படும் பாடங்களை ஆவணப்படுத்தி மாணவர்களுக்கு நகர்ப்புற மேம்பாட்டுத் திட்டங்களில் ஈடுபடுவதற்கான வாய்ப்புகளை வழங்கும். நகர்ப்புற வளர்ச்சி திட்ட பணியாளர்கள் மற்றும் கல்வியாளர்களிடையே நிகழ்நேர தகவல் பரிமாற்றத்தை இது உருவாக்கும்.
ஸ்மார்ட் சிட்டி திட்டத்தின் கீழ் இந்தியாவில் உள்ள 75 முக்கிய நகர்ப்புற திட்டங்களின் தொகுப்பை தயாரிப்பது ‘ஸார்’ யின் கீழ் திட்டமிடப்பட்ட முதல் நடவடிக்கையாகும். இந்தத் துறையில் எதிர்கால ஆராய்ச்சிகளுக்கான முதல் புள்ளியாக இந்தத் தொகுப்பு செயல்படும். தொகுப்பில் உள்ள இந்த 75 திட்டங்கள் சென்னை, கோவை, ஈரோடு, தஞ்சாவூர், திருச்சிராப்பள்ளி உள்ளிட்ட 47 ஸ்மார்ட் நகரங்களில் செயல்படுத்தப்படும் .
எஃகுத்துறை அமைச்சகம்
கர்நாடகாவில் பிராணவாயு உற்பத்தி ஆலைகள் உள்ளிட்ட ஏராளமான திட்டங்களைத் திறந்து வைத்தார் மத்திய அமைச்சர் திரு தர்மேந்திர பிரதான்
மத்திய எஃகு மற்றும் பெட்ரோலியம், இயற்கை எரிவாயு அமைச்சர் திரு தர்மேந்திர பிரதான், பொதுத்துறை நிறுவனமான குதிரேமுக் இரும்புத்தாது நிறுவனத்தால் கர்நாடகாவில் மேற்கொள்ளப்பட்டுள்ள ஏராளமான திட்டங்களை இன்று தொடங்கி வைத்தார். ஒரு பிராணவாயு உற்பத்தி ஆலை, அரசு மருத்துவமனையில் 50 படுக்கைகள், 5 மெகாவாட் திறன் கொண்ட சூரிய ஒளிசக்தி ஆலை முதலியவை இதில் அடங்கும். மத்திய எஃகு இணை அமைச்சர் திரு ஃபக்கன்சிங் குலஸ்தேவும் நிகழ்ச்சியில் கலந்து கொண்டார்.
நிகழ்ச்சியில் பேசிய அமைச்சர் திரு பிரதான், முன்பு எப்போதும் இல்லாத வகையில் கொவிட் தொற்றின் இரண்டாவது அலையின் போது நம் நாடு புதிய சவால்களை சந்தித்து, மருத்துவ முறையில் மிகப்பெரிய அழுத்தம் ஏற்பட்டிருப்பதாகக் கூறினார். நாட்டில் மருத்துவப் பிராணவாயுவின் தேவை அதிகரித்தபோது, அதை எதிர்கொள்ளும் வகையில் அரசு மற்றும் தனியார் துறைகளைச் சார்ந்த எஃகு மற்றும் பெட்ரோலிய நிறுவனங்கள் மருத்துவப் பிராணவாயுவை விநியோகித்தன. இந்தியாவில் பிராணவாயுவின் தேவை நாளொன்றுக்கு சுமார் 10,000 மெட்ரிக் டன்னாக கடந்த மாதம் அதிகரித்தபோது எஃகு நிறுவனங்கள் எஃகின் உற்பத்தியைக் குறைத்துக் கொண்டு நாட்டின் தேவையைப் பூர்த்தி செய்யும் நடவடிக்கைகளை மேற்கொண்டதாக அமைச்சர் குறிப்பிட்டார். பிராணவாயு உற்பத்தித் திறன்கள், பெரும்பாலும் இந்தியாவின் கிழக்குப் பகுதிகளில் இருப்பதாகவும்,ஆனால் அதிக தேவை வடக்கு மற்றும் மேற்கு பகுதிகளில் இருந்ததாகவும் அவர் தெரிவித்தார். இதுபோன்ற நிலை சரியாகக் கையாளப்பட்டு, போதிய செயல்திறன்கள் துரிதப்படுத்தப்பட்டன. தற்போது இந்தியாவில் பிராணவாயு செறிவூட்டிகள், சிலிண்டர்கள் மற்றும் அழுத்த விசைத் தொழில்நுட்பத்தில் இயங்கும் ஆலைகளின் பற்றாக்குறை எங்குமே இல்லை. பெருந்தொற்றை சிறப்பாகக் கையாண்ட கர்நாடக அரசிற்கு அமைச்சர் திரு பிரதான் பாராட்டு தெரிவித்தார். தொடக்கக் காலத்தில், அண்டை மாநிலங்களுக்கும் கர்நாடகா பிராணவாயுவை விநியோகம் செய்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729339
நிதி அமைச்சகம்
அமிர்தப் பெருவிழா வாரத்தின் ஒருபகுதியாக, மத்திய மறைமுக வரிகள் மற்றும் சுங்க வாரியம் சார்பாக போதைப்பொருள் ஒழிப்பு தினம் நாளை நடைபெறும்
75-வது ஆண்டு சுதந்திரத்தைக் குறிக்கும் அமிர்தப் பெருவிழா வாரத்தை முன்னிட்டு, மத்திய நிதி அமைச்சகத்தின், மத்திய மறைமுக வரிகள் மற்றும் சுங்க வாரியம் சார்பாக, போதைப்பொருள் ஒழிப்பு தினம் நாளை கடைப்பிடிக்கப்படுகிறது. இதையொட்டி, நாடு முழுவதும் 14 இடங்களில், 42,000 கிலோ போதைப்பொருட்கள் அழிக்கப்பட உள்ளது.
மத்திய நிதி அமைச்சர் திருமதி. நிர்மலா சீதாராமன், கவுஹாத்தி, லக்னோ, மும்பை, முந்த்ரா, கண்ட்லா, பாட்னா மற்றும் சிலிகுரி ஆகிய இடங்களில் அழிக்கப்படவுள்ள போதைப்பொருட்கள் அழிப்புப் பணியை காணொலி வாயிலாக பார்வையிட்டு ஆய்வு செய்வதுடன், அதிகாரிகளுடன் உரையாற்றவுள்ளார்.
நிதி அமைச்சகம்
“நகர்ப்புற மேம்பாடு: தொழில்நுட்ப தீர்வுகள் மற்றும் நிர்வாக சவால்கள்” குறித்த இரண்டு நாள் மண்டல மாநாடு
“நகர்ப்புற மேம்பாடு: தொழல்நுட்ப தீர்வுகள் மற்றும் நிர்வாக சவால்கள்” என்ற தலைப்பிலான இரண்டு நாள் மண்டல மாநாடு அகமதாபாத்தில் இன்று தொடங்கியது. மத்திய அரசின் நிதி அமைச்சகம், இந்திய தொழில் வர்த்தக கூட்டு சபையின் குஜராத் பிரிவுடன் சேர்ந்து ஆசிய உள்கட்டமைப்பு முதலீட்டு வங்கி, வெளியுறவு அமைச்சகத்தின் கீழ் தன்னாட்சி அமைப்பாக செயல்படும் வளரும் நாடுகளுக்கான ஆராய்ச்சி மற்றும் தகவல் அமைப்பு ஆகியவற்றின் ஆதரவுடன் இந்த மாநாடு ஏற்பாடு செய்யப்பட்டுள்ளது. இந்த மாநாடு 2018 ஜூன் மாதம் 25, 26 ஆகிய தேதிகளில் மும்பையில் நடைபெற உள்ள ஆசிய உள்கட்டமைப்பு முதலீட்டு வங்கியின் 3-வது வருடாந்திர கூட்டத்திற்கு முன்னோடியாக இருக்கும்.
இந்த நிகழ்ச்சியில் பேசிய இந்திய அரசின் நிதி அமைச்சகத்தின் பொருளாதார விவகாரத்துறை  இணைச் செயலர் டாக்டர் குமார் வி.பிரதாப், நகர்ப்புறத்தில் வசிக்கும் இந்திய மக்கள் தொகையில் மூன்றில் ஒரு பங்கினர், நாட்டின் ஒட்டு மொத்த உள்நாட்டு உற்பத்தியில் பாதிக்கு மேல் பங்களிப்பதாக கூறினார். எனவே மக்கள் தொகையில் நகர்ப்புற பகுதி மக்கள் அதிக உற்பத்தி பிரிவுகளில் உள்ளனர் என்று அவர் தெரிவித்தார்.
இந்த நிகழ்ச்சியில் புகழ் வாய்ந்த நிபுணர்கள், கொள்கை செயல்பாட்டாளர்கள், மத்திய அரசு அதிகாரிகள், தொழிலதிபர்கள், இருதரப்பு கூட்டாளிகள், ஆசிய உள்கட்டமைப்பு முதலீட்டு வங்கி உள்ளிட்ட பல்நோக்கு வளர்ச்சி வங்கிகளின் பிரதிநிதிகள் கலந்துக் கொண்டனர். நிதி வழங்கல், நிறுவன ஒழுங்குமுறை சூழல், நீடித்த வருங்காலத்திற்கான தொழில்நுட்ப வாய்ப்புகள், நிதி நிலைத்தன்மை மற்றும் இதர பொருத்தமான அம்சங்கள் ஆகியவை குறித்து விவாதங்கள் நடைபெற உள்ளன.
மேலும் விவரங்களுக்கு www.pib.nic.in என்ற இணையதளத்தை காணவும்.
(Visitor Counter : 101
நிதி ஆணையம்
15-வது நிதி ஆணையம் அதன் பொருளாதார ஆலோசனைக் குழுவுடன் இணையம் மூலம் கூட்டம் நடத்தியது
பதினைந்தாவது நிதி ஆணையம் அதன் பொருளாதார ஆலோசனைக் குழுவுடனும் சிறப்பு அழைப்பாளர்களுடனும் இணைய வழியிலான கூட்டமொன்றை 4 செப்டம்பர் 2020 அன்று நடத்தியது
ஆணையம் கையாள வேண்டியுள்ள பல்வேறு விஷயங்கள் குறித்து கூட்டத்தில் விவாதிக்கப்பட்டது. பதினைந்தாவது நிதி ஆணையத்தின் தலைவர் திரு என் கே சிங் மற்றும் உறுப்பினர்கள் இதில் கலந்து கொண்டனர்.
மொத்த உள்நாட்டு உற்பத்தி வளர்ச்சியின் மீதான இறுதி ஆலோசனை, மத்திய அரசு மற்றும் மாநிலங்களின் வரி நிலைமை, சரக்கு மற்றும் சேவை வரி இழப்பீடு, வருவாய்ப் பற்றக்குறை மானியம் மற்றும் நிதி ஒருங்கிணைப்பு ஆகியவற்றை குறித்து இந்தக் கூட்டம் விவாதித்தது
டாக்டர் அர்விந்த் விர்மானி, டாக்டர் இந்திரா ராஜாராமன், டாக்டர் .டி. கே ஸ்ரீவத்ஸவா, டாக்டர் எம் கோவிந்த ராவ், டாக்டர் சுதிப்தோ முண்ட்லே, டாக்டர் ஓம்கார் கோசுவாமி, டாக்டர் கிருஷ்ணமூர்த்தி
சுப்பிரமணியன், டாக்டர் புரொனாப் சென் மற்றூம் டாக்டர் சங்கர் ஆச்சார்யா உள்ளிட்ட ஆலோசனைக் குழு உறுப்பினர்களும், சிறப்பு அழைப்பாளர்க்ளும் இந்தக் கூட்டத்தில் பங்கேற்றனர்.
நிதி ஆணையம் இது வரை இல்லாத அளவுக்கு நிச்சயமற்றத் தன்மையை எதிர்நோக்கியுள்ளதாகத் தெரிவித்த ஆலோசனைக் குழு, வரிகளையும் இதர விஷயங்களையும் மிகவும் கவனமாகக் கையாளும் படி ஆணையத்தை கேட்டுக்கொண்டது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1651350
(Visitor Counter : 133
பிரதமர் அலுவலகம்
வசந்த பஞ்சமி, சரஸ்வதி பூஜைக்கு பிரதமர் நாட்டு மக்களுக்கு வாழ்த்து
வசந்த பஞ்சமி மற்றும் சரஸ்வதி பூஜையை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
அவர் வெளியிட்டுள்ள சுட்டுரைச் செய்தியில் “வசந்த பஞ்சமி மற்றும் சரஸ்வதி பூஜை திருநாளை முன்னிட்டு உங்கள் அனைவருக்கும் எனது உளமார்ந்த வாழ்த்துகள்” என்று கூறியுள்ளார்.
பிரதமர் அலுவலகம்
ஹோலி பண்டிகையை முன்னிட்டு நாட்டு மக்களுக்கு பிரதமர் வாழ்த்து
ஹோலி பண்டிகையை முன்னிட்டு பிரதமர் திரு நரேந்திர மோடி நாட்டு மக்களுக்கு தமது வாழ்த்துகளைத் தெரிவித்துக் கொண்டுள்ளார்.
“அனைவருக்கும் இனிய ஹோலி பண்டிகை நல்வாழ்த்துகள். இந்த மகிழ்ச்சிகரமான பண்டிகை, ஒவ்வொருவர் வாழ்விலும் புதிய ஆற்றலையும், வலிமையையும் வழங்க வேண்டும்”, என்று அவர் தமது சுட்டுரைச் செய்தியில் குறிப்பிட்டுள்ளார்.